Nukus shahridagi dehqon bozorida 45 000 so‘mdan mol go‘shti sotilmoqda. Foto: Davlat statistika qo‘mitasi O‘zbekiston dehqon bozorlarida alohida turdagi oziq-ovqat mahsulotlarining minimal-maksimal narxlari e’lon qilindi. Davlat statistika qo‘mitasi hududlardagi markaziy dehqon bozorlarida kuzatuv o‘tkazgan. 2022 yil 14 iyul holatiga ko‘ra, oziq-ovqat mahsulotlari narxi quyidagicha: suyakli mol go‘shti (1 kg) 45 000 – 77 000 so‘m;  qo‘y go‘shti (1 kg) 55 000 – 89 000 so‘m;  kartoshka (1 kg) 2000 – 7000 so‘m;  piyoz (1 kg) 3000 – 7500 so‘m;  sabzi (1 kg) 1300 – 6000 so‘m;  tuxum (10 dona) 7000 – 15 000 so‘m;  guruch (1 kg) 5000 – 22 000 so‘m;  o‘simlik yog‘i (1 l) 15 500 – 30 000 so‘m;  shakar (1 kg) 11 000 – 18 000 so‘m. Bunda dehqon bozorlari hududidagi oziq-ovqat mahsulotlari narxlari hisobga olingan. Supermarket, minimarket, do‘konlardagi narxlar inobatga olinmagan.